b"\n_START_ARTICLE_\nA solis ortu usque ad occasum\n_START_PARAGRAPH_\nA solis ortu usque ad occasum (en llat\xc3\xad des de la sortida del sol fins a l'oc\xc3\xa0s) \xc3\xa9s una expressi\xc3\xb3 inspirada en el Salm 113:3 que va ser utilitzada com a lema per alguns monarques espanyols. No obstant aix\xc3\xb2, alguns heraldistes, com Jos\xc3\xa9 de Avil\xc3\xa9s e Iturbide, pensen que pot venir del Salm 49, ja que, sent una interpretaci\xc3\xb3, la citada expressi\xc3\xb3 no apareix ni literalment ni figurada en cap d'aquestes refer\xc3\xa8ncies._NEWLINE_Aquest vers va ser incorporat com a divisa, sobre la cimera del Castell i el Lle\xc3\xb3 i al costat d'un sol, en la versi\xc3\xb3 ornamentada de l'escut dels monarques espanyols de la casa de Borb\xc3\xb3. Amb aquest element es va voler manifestar que el sol no es ponia mai en els dominis de l'Imperi espanyol, at\xc3\xa8s que aquests abastaven tots dos hemisferis. Aquesta divisa es f\xc3\xa9u ress\xc3\xb2 de la frase c\xc3\xa8lebre \xc2\xaben els meus dominis mai no es pon el sol\xc2\xbb, atribu\xc3\xafda al rei Felip II de Castella._NEWLINE_La versi\xc3\xb3 ornamentada de les armes reials amb la cimera reial castellana va caure en des\xc3\xbas al segle\xc2\xa0xix. Espanya va perdre les seves \xc3\xbaltimes possessions ultramarines el 1898, despr\xc3\xa9s de ser derrotada a la Guerra hispano-estatunidenca."